არაბი ქირსიანეფი

**არაბი ქირსიანეფი** () — ეთნიკური არაბეფი, ნამუეფით ქირსიანობაშ გემაჸვენჯეფი რენა.

## კონფესიური დორხველობა
გვალო არხო ბჟაეიოლს დო ოორუე აფრიკას 28 ქირსიანული კონფესია რე, ნამუსჷთ დოხოლაფირო 15 მილიონი მორწუმე ჸუნს. თენეფი რე: კოპტეფი, მართლმადიდებელეფი (ორხველჷნა ანტიოქიაშ მმართლმადიდებლური ოხვამეს, იერუსალიმიშ მართლმადიდებლური ოხვამეს, ალექსანდრიაშ მართლმადიდებლური ოხვამეს), მარონიტეფი (მიარე მარონიტი, თიშ უმკუჯინალო, ნამჷ-და არაბულ ნინაშა რაგადანან, მუნეფიშ დუდი არაბეფო ვემიოჩქჷნა, მუნეფიშ დუდი ფინიკიარეფიშ განმნარყო მიოჩქჷნა), მელკიტეფი, ქალდეეფი, სირიალ-იაკობისტეფი, კათოლიკეეფი, პროტესტანტეფი, სირიალ-კათოლიკეეფი, ბჟაეიოლიშ ასურული ოხვამეშ გემაჸვენჯეეფი. არხო ბჟაეიოლს არძაშე უმოსი არაბი ქირსიანეფი ოხორანა ეგვიპტეს, ლიბანს დო სირიას.

## მუდანობა
ასიან ბორჯიშო თი არაბი ქირსიანეფიშ მუდანობა, ნამუეფით არაბულ ქიანეფს ოხორანანს, ჭიეჭიეთ რკებულენს, დო ააშ-ს, კანადას, ავსტრალიას დო ბჟადალ ევროპაშ ქიანეფს (თარო საფრანგეთის დო გოართოიანაფილ ომაფეს) იძინანს. კერზოთ, ააშ-ს დოხოლაფირო 4 მილიონი არაბულ ქიანაშე გიშულირი ოხორანს, დო თინეფიშ უმენტაშობა — არაბი ქირსიანეფი რენა. ხოლო ლათინური ამერიკაშ ქიანეფს შხუ არაბი ქირსიანეფიშ ჯარალუეფი რსებენს. უმოსო არგენტინას, სოდე, შხვადოშხვა მუნაჩემეფით, გვერდ მილიონშე 1 მილიონშა არაბი ქირსიანი ოხორანს. ხოლო არაბი ქირსიანეფიშ შხუ ჯარალუეფი რე ბრაზილიას, ურუგვაის დო ვენესუელას, თაშნეშე აფრიკაშ კანკალე ქიანას (კერზოთ ნიგერიას).

XX ოშწანურაშ 70-იან წანეფს არაბი ქირსიანეფი (მაართა რანწკის მარონიტეფი) ლიბანიშ მახორობაშ უმენტაშობას აკმადგინანდეს. ასეიან ბორჯიშო, თინეფიშ უდანობა მილიონშე უმოსი ვარე. არაბი ქირსიანეფიშ შანულამი ჯარალუა სირიას ოხორანს, ხოლო ისრაელს დო იორდანიას. ერაყის, 1990 წანაშ მუნაჩემეფით 1 მილიონი ქირსიანი ოხორანდჷ. Вასიან ბორჯიშო (2005) — მილიონ დო გვერდშე უმოსი რე.

არაბულ ქიანეფს ქირსიანული მახორობაშ წილიშ ბიწორი რკებაშ ჟირი ბაძაძი რსებენს. თინეფშე ართ-ართი რე — შანულამო დაბალი დაბადება ევროპიზაფილ არაბ ქირსიანეფს შქას თინეფიშ მულიმანი წორომოღალეეფწკჷმა ალაზჷმაფათ. კერზოთ, ისრაელშე არაბი ქირსიანეფიშ შანულამი ემიგრაცია დღას ვაჸოფე, მარა, თეწკჷმა ართო, თინეფიშ მუდანობაშ წილი ქიანაშ არაბული მახორობა ბიწორას რკებულენს. ისრაელიშ სახენწჷფოშ გოჭყაფაშ მომენტიშ, თე ქიანაშ არაბი ქირსიანიშ დო მუსლიმანიშ პროპორცია ართი ოთხწკჷმა აკმადგინანდჷ. 2000 წანას, არაბი ქირსიანეფი ისრაელიშ არაბი მახორობაშ დოხოლაფირო 7%-ის აკმადგინადჷ — ნამუთ დოხოლაფირო 120,000 ადამიერი რე, 2018 წანაშო, არაბი ქირსიანეფიშ მუდანობაქ ისრაელს 1,3%  აკადგინჷ, ნამუთ დოხოლაფირო 134,130 ადამიერი რე. წყარმალუ იორდანეშ ბჟადალი წყარპიჯის დო ღაზაშ სექტორს, სოდე იძირებე არაბი ქირსიანეფიშ მასობური ემიგრაცია, თინეფიშ მახორობაშ მუდანობაშ წილიშ შანულამო დიდი რე. ღაზაშ სექტორს დო წყარმალუ იორდანეშ ბჟადალი წყარპიჯის 50 წანაშ გოძვენას ქირსიანეფიშ მუდანობაქ დერკჷ პალესრინარეფიშ საართო მუდანობაშ 22%-შე 1-2%=-შახ დო რკებას აგჷნძორენს. 1993 წანაშ ოთინჩალე აპიჯალაშახ, ნამუშ მეჯინათ ბეთლემქ პალესტინაშ ავტონომიაშ კონტროლშა გეგნორთჷნ, ბეთლემს არაბი ქირსიანეფი უმენტაშობას აკმადგინანდეს, ასე თინეფი — მახორობაშ ნასუმორშე მორჩილი რე. ემიგრაციაშა მაულარეფიშ უმენტაშობა — არაბი ქირსიანეფი რენა (ქძ. პალესტინარი ქირსიანეფი).

## გალერეა

ფაილი:Saint Abo of Tiflis.jpg|აბო თბილელი, ნოღა ქართიშ მათხილე
ფაილი:St. Maron.jpg|წმნ. მარონი, მარონიტული ოხვამეშ დჷმარსხუაფალი
ფაილი:John-of-Damascus 01.jpg|იოანე დამასკარი, ართ-ართი ოხვამე მუმა
ფაილი:Isak Sirin.jpg|ისააკ ნინევიარი, ართ-ართი ოხვამეშ მუმა
ფაილი:Mirjam von Abellin.jpg|მარიამ ბოუარდი, კათოლიკური წიმინდე
ფაილი:Charbel.jpg|შერბელ მახლუფი, კათოლიკური წიმინდე
File:Arab Christian tomb in Haifa.jpg|არაბი ქირსიანეფიშ საფულა ხაიფას


## რესურსეფი ინეტრნეტის

* Arabic Christians community
* Arabic Christians magazine
* Sample of Melkite Chant in Arabic, English, and Greek
* Christian Minorities in the Islamic World: No Arab Spring for Christians Qantara.de

## სქოლიო

კატეგორია:ქირსიანობა რეგიონეფიშ მეჯინათ
კატეგორია:ისრაელიშ კათეფი
კატეგორია:არაბეფი